Odd Corner - Eli-Karin og kjendisfaktoren
Odd Corner
Liberal og ukategorisert
Eli-Karin og kjendisfaktoren
Det kan være verdt å merke seg at Eli-Karin Gjengedal er foreslått av fem av syv lokallag, og har fått poeng nok til en niendeplass. Eli-Karin Gjengedal er som de fleste vil vite værdame i TV2, og (som antakelig betraktelig  færre vet) medlem i Bergen Venstre.  Jeg må innrømme at jeg ikke vet om hun har vært noe aktiv i lokallaget (det er i så fall etter min tid), men jeg blir ikke veldig forbauset om jeg får opplyst at så ikke er tilfellet.
I Bergen bystyre er det en god og lang tradisjon for at partiene nominerer noen lokale B-kjendiser for å dra velgere til partiet, og for å få litt liv i bystyregruppen. Det mest profilerte eksempelet er selvsagt Høyres kaffekonge Herman Friele, mens andre eksempler er gateprest Thor Brekkeflat (Ap), filmskaper Trond Kvist (RV), kulturpersonlighet Chiku Ali (RV), dødshjelpskjendislege Stein Husebø (V/Pp/Ap), m.fl.
For fire år siden gjorde Venstre også et forsøk på dette, ved å nominere Kings of Convenience-vokalisten Eirik Glambæk Bøe på fjerdeplass på sin liste. Forut for valget fant han imidlertid ut at en plass i bystyret ikke var forenlig med hans arbeid og hjemlige omsorgsoppgaver, slik at han fikk dispensasjon fra å stå på lista. Personlig var jeg i tvil om dette var i samsvar med valgloven, men meg om det. Venstre fikk i hvert fall ikke muligheten til å teste ut om dette kunne gi noen Glam(bæk)-effekt i forbindelse med valget. '
Nå later imidlertid fem av syv bydelslag ønsker å teste kjendiseffekten på nytt, ved å sette inn en kjent forfatter og værdame på lista (vet ikke helt hva det er med Venstre og værdamer, men jeg vet i hvert fall at Siri Kalvig også i sin ungdom var med i Unge Venstre;-).
Som jeg har nevnt tidligere kjenner jeg ikke Eli-Karin Gjengedal i det hele tatt, og har heller ikke noe inntrykk av henne som politiker. I og med at hun er meteorolog av utdanning regner jeg imidlertid med at hun er forholdsvis smart, og å være opptatt av klima (og dermed miljø?) er vel nærmest en del av jobben hennes. Om hun ønsker å stå på lista (noe de langt fra alltid gjør) kan hun derfor være et bra navn.
Et aspekt med å foreslå kjente navn med minimal partibakgrunn på høye plasser er imidlertid også at mange ?parti-slitere? som har vært med i partiet, drevet valgkamper og stått på for partiet i en årrekke kan oppleve det som noe surt at en som knapt har gjort en innsats overhodet skal prioriteres foran dem på høy plass. Dette gjelder visst etter hva jeg har forstått i alle partier, men personlig har jeg null respekt for dette standpunktet. Vi som sliter for et parti i en årrekke skal  gjøre det fordi vi synes det er gøy, fordi vi liker debatten og har trua på partiet og ideologien, ikke fordi vi etter hvert skal stå "fremst i køen" til posisjoner. Om Eli-Karin er en bedre kandidat enn en mangeårig partisliter, skal hun prioriteres foran denne, punktum.
Et annet aber med  å nominere kjendiser er at dette ofte er personer som er vant med å profilere seg selv. Om dette kombineres med en begrenset partibakgrunn kan man derfor risikere representanter i bystyret som føler at de er der mer for å fremme egne idéer enn for å fremme Venstre. Dette er selvsagt ikke udelt negativt, ethvert parti trenger fargeklatter og nye innspill. Men om det resulterer i at man får en ?løs kanon på dekk?, som man aldri helt føler at man kan stole på ved avstemninger og avtaler mellom bystyregruppene, vil dette kunne forvanske arbeidsmiljøet i gruppen og gjøre Venstre mindre attraktiv som samarbeidspartner.  Og om vi nå skal gå hit eller dit - samarbeidspartnere må vi alltid ha.
Men for all del, jeg har på INGEN måte grunn til å tro at Eli-Karin vil gjøre Bergen Venstre. mindre attraktive i denne forbindelse. Snarere tvert om.
26.06.2010 @ 01:10 Diverse Permalink
Kommentarer:
Postet av: BENEDIKTE
god kveld/natt :)
26.06.2010 @ 01:15
URL: http://benediktebg.blogg.no
Postet av: Knut Olav
"Om Eli-Karin er en bedre kandidat enn en mangeårig partisliter, skal hun prioriteres foran denne, punktum."
Eg anar ikke kva dama står for, men viss det er i tråd med det du skreiv: Få ho med på laget!
Godt innlegg og fin blogg, forresten :)
06.07.2010 @ 09:47
Postet av: Mads M-K
Jeg tror det er få som forventer at Eli-Karin vil ha en høy plassering, men det er ikke å bli overrasket over at hun blir nevnt. Name recognition and all that. Pluss at hun visst hadde en feiende flott tale på medlemsfesten i fjor høst etter valget (*sukk*).
Men hun er jo en busy dame, så.
Men - får hun, og vil ha, en høy plassering, er mitt håp om at enkelte parti-slitere (ja, dere vet hvem dere er, og jeg har ikke glemt dere siden 2007! Brenn!) holder seg for god for å baksnakke, motarbeide, sutre og presse ut andre kandidater bare fordi de er "kjente" navn og har havnet over dem på lista. I will call you out this time..
09.07.2010 @ 19:43
Postet av: Mads M-K
Jeg tror det er få som forventer at Eli-Karin vil ha en høy plassering, men det er ikke å bli overrasket over at hun blir nevnt. Name recognition and all that. Pluss at hun visst hadde en feiende flott tale på medlemsfesten i fjor høst etter valget (*sukk*).
Men hun er jo en busy dame, så.
Men - får hun, og vil ha, en høy plassering, er mitt håp at enkelte parti-slitere (ja, dere vet hvem dere er, og jeg har ikke glemt dere siden 2007! Brenn!) holder seg for god for å baksnakke, motarbeide, sutre og presse ut andre kandidater bare fordi de er "kjente" navn og har havnet over dem på lista. I will call you out this time..
09.07.2010 @ 19:44
Skriv en ny kommentar:
Navn
Husk meg ?
E-post:
URL:
Kommentar:
Trackback
Trackback-URL for dette innlegget:
http://blogsoft.no/trackback/ping/20023432
Forsiden
Kategorier
Bloggerroller
Diverse
Humor
Lokalpolitikk
Mine
Overskrifter
Regjeringer
Unge Venstre
Utenriks
Arkiv
April 2012
Februar 2012
Januar 2012
November 2011
Juli 2011
Desember 2010
November 2010
Oktober 2010
September 2010
Juli 2010
Juni 2010
Februar 2010
November 2009
Oktober 2009
August 2009
Juli 2009
Juni 2009
Januar 2009
Januar 2008
April 2007
Mars 2007
Februar 2007
Januar 2007
Desember 2006
November 2006
Oktober 2006
September 2006
August 2006
Juli 2006
Mars 2006
Februar 2006
Januar 2006
November 2005
September 2005
August 2005
Juli 2005
Juni 2005
RSS 0.91